เอ็มเอฟซีลุยหุ้นสหรัฐ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ทาร์เก็ตฟันด์เป้า1ปีกำไร10% เล็งเก็บอีทีเอฟหุ้นเล็กราคาถูก
โพสต์ทูเดย์ — บลจ.เอ็มเอฟซี เชียร์ได้เวลาออกลุยหุ้นสหรัฐ พ.ย.นี้ออกกองทาร์เก็ตฟันด์ ตั้งเป้า 10% ใน 1 ปี หลังประเมินหุ้นไทยปีหน้าโตได้แค่ 1015%
นายศุภกร สุนทรกิจ รองกรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า ตลาดหุ้นที่น่าลงทุนในขณะนี้ คือ สหรัฐอเมริกา เนื่องจากราคาหุ้นยังถูกอยู่ เพราะภาวะเศรษฐกิจในประเทศยังไม่มีความชัดเจน อย่างไรก็ตาม เชื่อว่าเป็นจังหวะเหมาะที่จะออกไปลงทุน โดยในเดือน พ.ย.นี้จะออกเป็นกองทุนที่ตั้งเป้าหมายผลตอบแทน (ทาร์เก็ตฟันด์) ไว้ 10% ภายใน 1 ปี
ทั้งนี้ กองทุนดังกล่าวมีนโยบายลงทุนอีทีเอฟในสหรัฐ ซึ่งมีให้เลือกหลากหลาย แต่คาดว่าจะลงทุนในหุ้นขนาดเล็กและเลือกกลุ่มธุรกิจที่เหมาะกับสถานการณ์ในแต่ละช่วงเวลา
“ถ้าในจังหวะที่คิดว่าเศรษฐกิจดีจะลงทุนในหุ้นที่มีการเติบโต แต่หากเศรษฐกิจยังไม่ดีก็เลือกหุ้นที่มี ความมั่นคง เพราะเศรษฐกิจสหรัฐยังไม่ได้ส่งสัญญาณการฟื้นตัวอย่างชัดเจน” นายศุภกร กล่าว
ในช่วงเวลาเดียวกันจะออกกองทุนทาร์เก็ตฟันด์ที่ลงทุนหุ้นจีนในตลาดหุ้นฮ่องกง โดยตั้งเป้าหมายผลตอบแทน 10% ภายใน 1 ปีเช่นเดียวกัน เพราะเศรษฐกิจจีนยังมีอัตราการเติบโตอย่างต่อเนื่อง ทำให้หุ้นจีนมีโอกาสที่จะปรับเพิ่มขึ้นได้
ขณะที่ตลาดหุ้นไทยในปี 2554 คาดว่าจะมีโอกาสปรับเพิ่มขึ้นได้อีก 1015% เท่านั้น โดยมีดัชนีเป้าหมายอยู่ที่ 1,100 จุด และมีความผันผวนมากขึ้น
นอกจากนี้ นายศุภกรยังกล่าวถึงสินทรัพย์ภายใต้การบริหาร (เอยูเอ็ม) ของ บลจ.เอ็มเอฟซี ว่า จะเพิ่มเป็น 2.62.7 แสนล้านบาท ตามเป้าหมายที่ตั้งไว้ ซึ่งในจำนวนนี้เป็นเม็ดเงินลงทุนจากกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ที่ตั้งเป้าหมายไว้ 500 ล้านบาท และทำให้มูลค่าสินทรัพย์ของกองทุนทั้งสองประเภทเพิ่มเป็น 2,500 ล้านบาท จาก 2,000 ล้านบาท ในปัจจุบัน
“ช่วงโค้งสุดท้ายแบบนี้จัดโปรโมชันเพื่อให้แข่งขันกับ บลจ.อื่นๆ ได้ ใช้ชื่อโครงการว่า เอ็มเอฟซี คูณ 3 ลุ้น 4 โดยนักลงทุนที่มียอดลงทุนสะสม 1 ล้านบาท จะได้รับบัตรของขวัญ 1.2 หมื่นล้านบาท” นายศุภกร กล่าว